text: Se video: SF: Stalkingofre lever et liv i helvede
  27 juli 2014 kl. 09.59
  SF foreslår, at det skal være lettere at rejse tiltale mod stalkere.
  Ofre for stalkere bliver nedbrudt, og det samme gør deres børn, mener SF?s retsordfører Karina Lorentzen , Kolding.
  De lever simpelthen et liv i helvede.
  - Der er behov for at give politiet nye redskaber, så de kan skride ind tidligere - det er afgørende med tidlig indsats, hvis det ikke skal blive værre. Desuden skal ofrene have meget mere hjælp og støtte, og gerningsmændene skal i behandling, siger Karina Lorentzen.
  Stalking defineres som en sygelig adfærd af en person, som konstant forfølger og chikanerer en anden.
  I 2012 blev lovgivningen omkring stalking strammet, så stalkeren fik et forbud mod at kontakte sit offer på enhver måde.
  Men loven skal altså strammes op endnu engang, siger SF.
  Dansk Folkeparti og De Konservative er enige, skriver Jyllands Posten.
  
  